Hörnleberg
Dr Hörnliberg (dt. Hörnleberg) isch e 907 Meter hoche Berg im middlere Schwarzwald. Si Gipfelpyramide ragt im Mündigswinkel zwischen dr Däler vu dr Elz un dr Wilde Guetich (Simonswälder Dal) rund 600 m uf. 

Uf sinem bewaldete, kum noch Ussicht bietede Gipfel treffe sich d'Gemarkige vu Winde, Simonswald un Guetich.

Dert befindet sich d'Wallfahrtskapelle Unseri Liebi Frau. Es git zwei Krüzwäg wo zue dr Kapelle füehre, ein vu Blibich un ein vu Oberwinde us.

D'Kapelle isch vermuetlich im 8. oder 9. Johrhundert baut worre. Die erscht urkundlich Erwähnig stammt vu anno 1469, im Pfründebsetzigsbuech vu dr Diözese Konschtanz wo e „capella uf dem Hörnlin“ erwähnt wird. D'Entstehigslegende vu dr Kapelle sait, dass e blinde Ma us em Elsiss gschwore het, wenn er wider sähe ka, wird er zue Ehre vu dr Muedergottes e Kapelle uf em erschte Berg errichte, wo er erblickt.

Weblink 
 Homepage vum Pfarramt Winde
 Homepage mit Bilder

Berg (Bade-Württeberg)
Schwarzwald
Landkreis Emmedinge